Els recursos docents i els drets d'autor. Curs 2016-17
Author: Unitat de Recerca del CRAI
Keywords: recursos docents, drets d'autor, CRAI, Universitat de Barcelona, formació d'usuaris

A CLASSE

Distribució de materials
En diferents suports físics (CD, DVD, etc.)
Comunicació pública
Projecció de recursos audiovisuals

Què en diu la Llei de la propietat
intel·lectual?
Còpia privada (art. 31). Com a persones físiques podeu fer qualsevol tipus de reproducció per a un ús personal, però mai no podreu reutilitzar aquesta reproducció com a recurs educatiu, ja que en faríeu un ús col·lectiu.
Citació (art. 32.1). En els vostres materials podeu incloure fragments d’obres o imatges d’altres autors sempre que els citeu i els utilitzeu per a l’anàlisi o per al comentari.
Il·lustració de l’ensenyament (art. 32.3-4). Com a professorat d’un ensenyament reglat, podeu utilitzar petits fragments d’obres o imatges d’altres autors, però només per il·lustrar les activitats educatives, i fent-ne l’obligada citació. En el cas d’obres o publicacions, impreses o susceptibles de ser-ho, només es pot utilitzar un capítol d’un llibre, un article d’una revista o un fragment equivalent al 10 % del total de l’obra.

Com podem saber si una obra és del domini públic?
Els terminis de vigència dels drets d’autoria varien segons la jurisdicció i hi ha nombrosos casos especials. No obstant això, podem dir que una obra passa al domini públic quan han transcorregut 70 anys des de la mort de l’autor/a, tenint en compte que a l’Estat espanyol aquest termini s’allarga fins als 80 anys per a tots els autors europeus que van morir abans de desembre de 1987. Hi ha la possibilitat de calcular-ho al web www.outofcopyright.eu/.

Què es pot fer amb el material docent?
Reproducció: fer còpia d’una obra.
Distribució: lliurar-ne exemplars físics.
Comunicació pública: mostrar l’obra.
Transformació: crear una obra nova a partir d’una altra ja existent. El resultat rep el nom d’obra derivada.

A LA XARXA

Reproducció
Comunicació pública
Campus Virtual
Pàgina web
Repositori

Cal tenir en compte que un material pot tenir diferents estatus.

Material amb tots els drets reservats
© Tot reservat, o sense cap indicació.
Cal demanar permís a l’autor/a o al titular dels drets per fer servir l’obra, excepte en els casos previstos per la Llei, com ara la còpia privada, la citació i la il·lustració de l’ensenyament.

Material sense cap dret reservat
Material no protegit
des del mateix moment en què es crea.
Material de domini públic
perquè els drets d’explotació han caducat.
Qualsevol material que sigui del domini públic pot ser utilitzat lliurement sense cap restricció sempre que se’n mantingui la integritat i se’n reconegui l’autoria.

Material amb alguns drets reservats
Cal indicar-ho especialment, per exemple, mitjançant una llicència.
Llicències
Es poden realitzar tots els actes d’explotació que estiguin autoritzats a priori en les condicions establertes. Per fer tot allò que no estigui permès cal demanar permís a l’autor/a o al titular dels drets d’explotació.
Un sistema de llicències àmpliament utilitzat és el de Creative Commons, que ofereix sis llicències que permeten la reproducció, la distribució i la comunicació pública d’una obra sense finalitats comercials sempre que se’n reconegui l’autoria.
Depenent de la llicència, fins i tot es pot explotar l’obra de manera comercial i se’n poden realitzar obres derivades. En aquest darrer cas es troba la condició copyleft, que ens obliga a mantenir la mateixa llicència de l’obra original en la nostra obra derivada.

UTILITZACIÓ
DEL MATERIAL DOCENT

En exercir la docència, us recolzeu en els materials que faciliteu a l’alumnat per tal que els usi en el procés d’aprenentatge. De manera genèrica, tots aquests materials es poden anomenar recursos educatius.
No hi ha cap problema si els recursos lliurats han estat elaborats íntegrament per vosaltres, però si lliureu material d’altri, o el vostre propi material inclou aportacions externes, heu de preguntar-vos: «Ho podem fer?»

Què es pot fer amb els
recursos propis?
Com a autors, podeu decidir com difondre la vostra obra, sempre que no s’hagin cedit els drets a una altra persona o institució, per exemple, a una revista científica.
Actualment, però, la majoria de revistes permeten que els autors puguin redistribuir les seves publicacions per a les activitats docents.

Què es pot fer amb el
material aliè?
Això està en funció dels diferents estatus que pot tenir el material:
Material amb tots els drets reservats
Material amb alguns drets reservats
Material sense cap dret reservat

Les llicències
de Creative Commons

	Reconeixement: l’obra pot ser distribuïda, copiada i exhibida sense restriccions i se’n poden fer obres derivades, deixant clar qui és l’autor/a. / CC BY
	Reconeixement-CompartirIgual: l’obra pot ser distribuïda, copiada i exhibida sense restriccions, i se’n poden fer obres derivades sempre que portin la mateixa llicència que l’obra original. / CC BY-SA
	Reconeixement-SenseObraDerivada: l’obra pot ser distribuïda, copiada i exhibida sense restriccions, però no se’n poden fer obres derivades. / CC BY-ND
	Reconeixement-NoComercial: l’obra pot ser distribuïda, copiada i exhibida i se’n pot fer obra derivada, però no se’n pot obtenir cap benefici econòmic. / CC BY-NC
	Reconeixement-NoComercial-CompartirIgual: l’obra pot ser distribuïda, copiada i exhibida, però no se’n pot obtenir cap benefici econòmic. Se’n poden fer obres derivades sempre que portin la mateixa llicència que l’obra original. / CC BY-NC-SA
	Reconeixement-NoComercial-Sense- ObraDerivada: l’obra pot ser distribuïda, copiada i exhibida, però no se’n pot obtenir cap benefici econòmic. No se’n poden fer obres derivades. / CC BY-NC-ND

crai.ub.edu/que-ofereix-el-crai/drets-d-autor-i-propietat-intellectual-i-acces-obert

© CRAI, curs 2016-17
© CRAI, curs 20xx-xx